b'\n_START_ARTICLE_\nOdawa\n_START_PARAGRAPH_\nOdawa (ogs\xc3\xa5 Ottawa eller Odaawaa), betyder handelsm\xc3\xa6nd, er et af amerikas oprindelige folk og Canadas First Nations hvis historiske bos\xc3\xa6tningsomr\xc3\xa5de er i det nord\xc3\xb8stlige skovomr\xc3\xa5de. Deres sprog er en variant af anishinaabemowin, som er et af cirka tyve algonkinsprog.\n_START_SECTION_\nHistorie\n_START_PARAGRAPH_\nEfter flytning fra \xc3\xb8stkysten i forhistorisk tid, bosatte de sig p\xc3\xa5 Manitoulin Island, i n\xc3\xa6rheden af nordkysten af Lake Huron, og p\xc3\xa5 Bruce Peninsula i nutidens provins Ontario som de regner for deres oprindelige hjemland. Efter det 17. \xc3\xa5rhundrede, bosatte de sig ogs\xc3\xa5 langs Ottawa River, og i staten Michigan i USA, samt i Midtvesten syd for de store s\xc3\xb8er, ligeledes i USA. I det 21. \xc3\xa5rhundrede, er der er cirka 15.000 Odawaer der bor i Ontario, og Michigan og Oklahoma (tidligere Indianerterritoriet, USA)._NEWLINE_Historisk er Odawa kendt for, pr\xc3\xa6cis som algonkiner og ojibwa, at v\xc3\xa6re Frankrigs allierede under krigen mod Irokeserforbundet og Storbritannien under de franske og indianske krige. Pontiac, organisatoren af Pontiacopr\xc3\xb8ret mod Storbritannien, var en politisk og milit\xc3\xa6r leder hos odawa.'